Ericu950/Stoicheia-meter-silver huggingface dataset:
ὁρᾷς ὅπως πυρπόλησιν καὶ ἐμπρησμὸν αὐτοῖς ἀπειλεῖ ὁ λόγος .
καὶ τοῦτο τέλος τῆς παρούσης κατ αὐτῶν προφητείας 0 ·
ὃ δὴ καὶ πρὸς λέξιν ἀπέβη παραχρῆμα καὶ οὐκ εἰς μακρὸν μετὰ τὴν κατὰ τοῦ σωτῆρος ἡμῶν τόλμαν πυρποληθείσης τῆς μητροπόλεως , τῶν τε ἐν αὐτῇ ἀσεβῶν ἐκ τῶν οἰκείων σπινθήρων τὸ ἄσβεστον πῦρ τὸ αἰώνιον καὶ τὴν ἐκ θεοῦ ὀργὴν ἐν ἡμέρᾳ ὀργῆς ἑαυτοῖς ταμιευσαμένων .
ἀκολούθως μετὰ τὴν κατηγορίαν τοῦ ἐκ περιτομῆς λαοῦ καὶ μετὰ τὴν κατ αὐτῶν ἐξενεχθεῖσαν ἀπόφασιν ἐπὶ τὴν τῶν ἐθνῶν κλῆσιν μεταβαίνει τὸ προφητικὸν πνεῦμα θεσπίζον τὴν ἐπὶ τὸν θεὸν ἐπιστροφὴν τῶν ἐθνῶν .
εἶθ ἑξῆς τούτοις καινοῦ νόμου καὶ λόγου μέμνηται καὶ ὄρους καινοῦ καὶ οἴκου θεοῦ , ἐφ ἃ ἥξειν ποτὲ τὰ ἀλλόφυλά φησιν ἔθνη , τοὺς μὲν πατρῴους καταλιπόντα θεούς , τὸν δὲ θεὸν τῶν προφητῶν τὸν παρ αὐτοῖς θεὸν Ἰακὼβ χρηματίζοντα γνωσόμενα .
σημεῖον δὲ ἐναργέστατον δίδωσιν τοῦ καιροῦ , καθ ὃν ἤμελλεν ταῦτα ἐπιτελεῖσθαι ·
τὸ δὲ σημεῖον εἰρήνην ἔσεσθαι τὸ τηνικαῦτα τῶν ἐθνῶν ἁπάντων εὐαγγελίζεται , ὡς μηκέτι τοπαρχίας εἶναι καὶ πολυαρχίας μη δὲ τὰ ἔθνη διαιρεῖσθαι στασιάζοντα πρὸς ἄλληλα μη δὲ τὰς καθ ἕκαστον ἔθνος πόλεις ἀλλήλαις πολεμεῖν καὶ μάχεσθαι , ὁμονοεῖν δὲ καὶ εἰρηνεύειν ἁπανταχοῦ πάντα ὡς μηκέτι κατὰ τὸ παλαιὸν τοὺς τὴν γῆν ἐργαζομένους ξίφων καὶ πολεμικῶν ὀργάνων πρόνοιαν ποιεῖσθαι , ὃ δὴ πρότερον ἔπραττον διὰ τὰς συνήθεις τῶν πλησιοχώρων ἐπαναστάσεις .
ἄντικρυς δὲ καὶ ταῦτα ἐπληροῦτο μετὰ τὴν τοῦ σωτῆρος ἡμῶν Ἰησοῦ Χριστοῦ παρουσίαν ·
οὐκ ἂν οὖν εὕροι τις ἐν τοῖς πρὸ τούτου χρόνοις τὴν αὐτὴν καιρῶν εὐσταθῆ καὶ εἰρηναίαν κατάστασιν , ὁποίαν ἐπὶ τῆς Ῥωμαίων ἀρχῆς μετὰ τοὺς τοῦ σωτῆρος ἡμῶν χρόνους ὀφθαλμοῖς ὁρῶμεν , ἐπιμιξίας οὔσης τῶν ἐθνῶν καὶ εἰρήνης ἁπανταχοῦ κατ ἀγροὺς καὶ κατὰ πόλεις , ὡς τὸν καινὸν νόμον καὶ τὸν εὐαγγελικὸν λόγον ἀρξάμενον ἀπὸ τῆς τῶν Ἰουδαίων χώρας καὶ ἀπ αὐτῆς τῆς Σιὼν ἀκωλύτως ἐπελθεῖν τὴν οἰκουμένην καὶ σύμπαντα τὰ ἔθνη πληρῶσαι .
εἰκότως οὖν ὥσπερ καινῆς ὑποθέσεως ἀπαρχόμενον τὸ προφητικὸν πνεῦμα διαστολῇ κέχρηται μετὰ τὴν πρώτην κατηγορίαν καὶ τὴν κατὰ τοῦ Ἰουδαίων ἔθνους ἀπόφασιν , ἐξ ἑτέρας τε ἀρχῆς ὥσπερ εὐαγγελίου ἀπερχόμενον εἰσάγει τὸν τοῦ θεοῦ λόγον γενόμενον πρὸς Ἠσαΐαν 0 1 .
οὗτος δὲ ἦν ἐκεῖνος , οὗ καὶ τὸ Εὐαγγέλιον μέμνηται φῆσαν ·
ἔδει γὰρ κλήσεως ἐθνῶν θεσπιζομένης τὸν θεὸν λόγον προτάττεσθαι εὐαγγελιζόμενον τὰ προκείμενα τοῖς ἔθνεσιν .
ἐπειδὴ κατὰ τὸν Σύμμαχον ὑπὲρ τῆς Ἰουδαίας καὶ ὑπὲρ Ἰερουσαλὴμ λέγεται ἡ προφητεία , εἴποι ἄν τις εἰκότως ὑπὲρ αὐτῶν εἶναι τὸν λόγον πρὸς μὲν τὴν λέξιν καὶ τὴν πρόχειρον θεωρίαν διὰ τὸ ἐν τῇ Ἰουδαίᾳ καὶ ἐν Ἰερουσαλὴμ τὴν σωτήριον καὶ εὐαγγελικὴν χάριν ἀπαρχῆς πεποιῆσθαι τοῦ κηρύγματος .
περιῄει οὖν ὁ Χριστὸς τοῦ θεοῦ τὴν Ἰουδαίαν καὶ τὴν Γαλιλαίαν , συνεχῶς τε ἐπεδήμει τῇ Ἰερουσαλὴμ κηρύσσων τὴν βασιλείαν τοῦ θεοῦ .
ταῦτα μὲν οὖν πρὸς λέξιν καὶ πρὸς ἱστορίαν , πρὸς δὲ διάνοιαν καὶ τὴν Ἰουδαίαν καὶ τὴν Ἰερουσαλὴμ ἑτέρας εἶναι προσήκει νοεῖν παρὰ τὰς προκατηγορηθείσας , εἰ δὴ κατὰ τὸν Σύμμαχον ὑπὲρ τῆς Ἰουδαίας καὶ ὑπὲρ Ἰερουσαλὴμ ὁ λόγος ἦν τῷ προφήτῃ 0 .
εἰ μὲν γὰρ ἐπήγετο τῷ Ἰουδαίων ἔθνει χρηστοτέρα τις ἐπαγγελία , καλῶς ἂν εἶχεν τὴν χώραν αὐτῶν νομίζειν δηλοῦσθαι , νυνὶ δὲ κλῆσις μὲν ἐθνῶν συνῆπται , ἑξῆς δὲ ταύτῃ ἀποτεταμένῃ κατηγορίᾳ τοῦ Ἰουδαίων λαοῦ καὶ αὖθις ἀπειλῇ κατὰ τῆς Ἰουδαίας καὶ κατὰ Ἰερουσαλήμ , μήποτ οὖν ὥσπερ καινὸν εἰσάγει νόμον παρὰ τὸν Μωσέως καὶ λόγον ἕτερον παρὰ τὸν παλαιόν , ἀλλὰ καὶ ὄρος καινὸν τὸ πάλαι μὲν ἀφανές , νυνὶ δὲ ἐμφανὲς γεγενημένον , οἶκόν τε θεοῦ τοῖς ἔθνεσι πᾶσιν ἐγνωσμένον , οὐχὶ δὲ καὶ Ἰουδαίοις οὐ δὲ καὶ Ἰουδαίας χρὴ νοεῖν καὶ Ἰερουσαλὴμ ὁμοίας τὰς καὶ αὐτὰς τοῖς ἔθνεσιν ἐπηγγελμένας , ὑπὲρ ὧν ὁ παρών ἐστι λόγος 0 1 2 .
τί δ ἂν εἴποι τις κατὰ διάνοιαν τὴν Ἰουδαίαν ἢ τὴν δηλουμένην διὰ τοῦ φάσκοντος λόγου 0 ·
γνωστὸς ἐν τῇ Ἰουδαίᾳ ὁ θεός 0 .
ἡ τοίνυν τοῦ θεοῦ τὴν γνῶσιν ἀνειληφυῖα ψυχὴ εἴη δ ἂν ἀληθῶς Ἰουδαία , εἰ δὴ γνωστὸς ἐν τῇ Ἰουδαίᾳ ὁ θεός , οὐκοῦν τὴν τῶν ἐθνῶν θεογνωσίαν Ἰουδαίαν ἀποκαλεῖ 0 .
ὁ δὲ οἶκος τοῦ θεοῦ ὁ ἐν ταύτῃ ὑποστὰς εἴη ἂν ἡ ἐξ ἐθνῶν ἐκκλησία οἶκος θεοῦ χρηματίζουσα καὶ τεθεμελιωμένη ἐπὶ τὴν σωτήριον καὶ ἀρραγῆ πέτραν καὶ τὸ ὄρος δὲ τὸν θεοῦ λόγον εἰπών .
οὐκ ἐκτὸς βάλλοις τῆς ἀληθείας τῷ προφήτῃ μαθητευόμενος Δανιὴλ τεθεαμένῳ ἐξ ὄρους τμηθέντα λίθον ἄνευ χειρῶν , δι ὧν ᾐνίττετο λίθος μὲν τὴν ἀνθρωπότητα τοῦ σωτῆρος , ὄρος δὲ τὸν θεὸν λόγον 0 .
ταῦτα δὲ ἔσεσθαι ἐν ταῖς ἐσχάταις ἡμέραις θεσπίζει .
οἶκον δὲ τοῦ θεοῦ ἐπ ἄκρων τῶν ὀρέων νοήσεις τοῦ σωτῆρος ἡμῶν ἐπακούσας περὶ τῆς ἐκκλησίας αὐτοῦ εἰρηκότος ·
οὐ δύναται πόλις κρυβῆναι ἐπάνω ὄρους κειμένη .
τὸ δὲ ὄρος τοῦ θεοῦ κατὰ διαφόρους ἐξακούεται τρόπους ·
σωματικώτερον μὲν ὡς ἂν ὑπολάβοιεν Ἰουδαῖοι τὸ ἐπὶ τῆς Παλαιστίνης χώρας , κατὰ διάνοιαν δὲ ὁ ὑψηλὸς καὶ ἐπουράνιος τοῦ θεοῦ λόγος εὐαγγελικός , κατὰ τρίτον δὲ λόγον ὁ θεῖος Ἀπόστολος Σιὼν ἐπουράνιον εἶναι διδάσκει καὶ τὴν ἄνω Ἰερουσαλήμ , ἥν τινα εἶναι μητέρα πάντων ἡμῶν 0 1 .
οὐκ ἦν δὲ ἄρα τοῖς παλαιοῖς ἀνθρώποις ἐμφανὲς τὸ ὄρος τοῦτο , πλὴν θεσπίζει τὸ θεῖον πνεῦμα ἐμφανὲς αὐτὸ γενήσεσθαι πᾶσιν τοῖς ἔθνεσιν ἐν ταῖς ἐσχάταις ἡμέραις , ὅτε Χριστὸς εἰς ἀθέτησιν τῶν ἁμαρτιῶν πεφανέρωται .
σπεύσουσιν οὖν πάντα τὰ ἔθνη Ἑλληνικά τε καὶ βάρβαρα ἀποστρεφόμενα μὲν τὴν πολύθεον πλάνην καὶ τὰ πάλαι νομιζόμενα δαίμοσιν ἢ θεοῖς ἀνακεῖσθαι σωματικὰ ὄρη , σπεύδοντα δὲ ἐπὶ τὸν ἐν τοῖς δηλουμένοις καταγγελλόμενα θεόν , διὸ ἀλλήλοις προσφωνοῦντά φασι ·
δεῦτε ἀναβῶμεν εἰς τὸ ὄρος τοῦ κυρίου καὶ εἰς τὸν οἶκον τοῦ θεοῦ Ἰακώβ , καὶ ἀναγγελεῖ ἡμῖν τὴν ὁδὸν αὐτοῦ , καὶ πορευσόμεθα ἐν αὐτῇ .
τούτοις οὖν τοῖς ἔθνεσιν ὁ λόγος ὑπισχνεῖται τὸ ὄρος καὶ τὸν οἶκον τοῦ θεοῦ τὰ ἐν οὐρανοῖς ἐμφανῆ καὶ γνώριμα πᾶσιν τοῖς μαθητευομένοις ποιήσειν .
Εἴη δ ἂν οὗτος ὁ Χριστοῦ νόμος εὐαγγελικὸς ὁ ἄνωθεν ὁρμηθεὶς ἐκ Σιὼν τῆς ἐπουρανίου καὶ ἐκ ταύτης δὲ τῆς ἐπὶ γῆς Σιών , ἐν ᾗ ὁ ὑπ ἀνθρώπων θάνατος τοῦ σωτῆρος καὶ ἡ ἐκ νεκρῶν ἀνάστασις αὐτοῦ , τά τε τῆς καινῆς διαθήκης μυστήρια καὶ παραγγέλματα ἀρχὴν λαβόντα προῆλθον εἰς πᾶσαν τὴν οἰκουμένην .
αὐτὸς δὴ οὗτος ὁ νόμος καὶ ὁ καινὸς τοῦ εὐαγγελικοῦ λόγου κηρυχθεὶς πᾶσι τοῖς ἔθνεσιν ἐπαίδευσεν τοὺς ὑποδεξαμένους αὐτὸν τὰ περὶ τοῦ ὄρους τοῦ θεοῦ καὶ τοῦ οἴκου , ἐδίδαξέν τε τὰ ἔθνη λέγων ·
δεῦτε καὶ ἀναβῶμεν εἰς τὸ ὄρος κυρίου καὶ εἰς τὸν οἶκον τοῦ θεοῦ Ἰακώβ .
ὁ αὐτὸς δὲ καὶ διέκρινεν ἀνὰ μέσον τῶν ἐθνῶν ἀφορίσας ἑαυτῷ τοὺς ἀξίους καὶ ἐκλεξάμενος τοὺς κλητοὺς ἀπὸ τῶν μὴ τοιούτων .
οὕτως οὖν ἀνὰ μέσον τῶν ἐθνῶν διακρίνας ὁ εὐαγγελικὸς λόγος λαὸν πολὺν ἤλεγξεν ἤτοι τοὺς εἰς αὐτὸν πεπιστευκότας ἀπελέγξας τὴν ἐν αὐτοῖς προτέραν πλάνην ἢ τοὺς μὴ εἰς αὐτὸν πεπιστευκότας ἐλέγξας παρὰ τὴν αὐτῶν αἰτίαν ἀπολλυμένους .
οἱ δὴ οὖν καταδεξάμενοι αὐτὸν πάσης πολεμικῆς προαιρέσεως ἀπαλλαγέντες , ἐν εἰρήνῃ λοιπὸν διάγουσιν βίον ἀτάραχον ἀναλαβόντες , ὡς μηκέθ ὑπὸ τῶν ἀντικειμένων δυνάμεων πολεμεῖσθαι μη δ ὑποχειρίους εἶναι τῶν πάλαι κατακρατούντων αὐτῶν δαιμόνων .
οἷς καὶ ὁ σωτὴρ αὐτὸς τὴν ἑαυτοῦ προξενῶν εἰρήνην ἔφασκεν ·
εἰρήνην ἀφίημι ὑμῖν , εἰρήνην τὴν ἐμὴν δίδωμι ὑμῖν .
καὶ πρὸς λέξιν δὲ ταῦτα τέλους ἠξιοῦτο μετὰ τὴν αὐτοῦ θεοφάνειαν καὶ μετὰ τὸν κηρυχθέντα τοῖς ἔθνεσιν εὐαγγελικὸν νόμον διαλαβούσης εἰρήνης βαθυτάτης τὰ ἔθνη , ὃ δὴ καὶ σημαίνει τὸν Χριστὸν ἐδίδου ὁ λόγος φήσας συγκόψειν τὰς μαχαίρας αὐτῶν εἰς ἄροτρα καὶ τὰς ζιβύνας αὐτῶν εἰς δρέπανα καὶ μηκέτι διδάσκεσθαι τὰ πολεμικά , ἃ δὴ καὶ πρότερον ἦσαν ἀναγκαῖα καὶ ἐκ παίδων κατ ἀγροὺς καὶ κατὰ πόλεις ἠσκοῦντο διὰ τὸν ἀπὸ τῶν πλησιοχώρων πολεμίων φόβον .
ἀκολούθως ὁ προφήτης διεξελθὼν τὴν κλῆσιν τῶν ἐθνῶν καὶ τὴν χυθεῖσαν εἰς ἅπαντας ἀνθρώπους εἰρήνην τὴν εἰς τοὺς οἰκείους ἐνδείκνυται φιλοστοργίαν παρακαλῶν τὸν αὐτοῦ λαόν , καταδέξασθαι τὴν πᾶσιν τοῖς ἔθνεσιν δωρηθεῖσαν τοῦ Χριστοῦ χάριν .
καὶ νῦν , ὁ οἶκος τοῦ Ἰακώβ , δεῦτε καὶ πορευθῶμεν τῷ φωτὶ κυρίου .
καὶ θέα ὅπως εἰς παρόρμησιν καὶ προτροπὴν τοῦ λαοῦ καὶ αὐτὸν καταλέγει , παρακαλῶν τοῦ φωτὸς κυρίου μεταλαγχάνειν , φῶς κυρίου ὀνομάζων τὸν ἐκ Σιὼν προελθόντα νόμον τῆς καινῆς διαθήκης καὶ τὸν σωτήριον καὶ εὐαγγελικὸν λόγον .
προκαλεῖται δὲ οὐ τὸν Ἰακώβ , ἀλλὰ τὸν τούτου οἶκον ἥκειν ἐπὶ τὸ φῶς τῆς τοῦ κυρίου γνώσεως , ὡς ἂν ἐν σκότει τυγχάνοντας .
ὃ δὴ καὶ αὐτὸ παρίστη συνάπτων ἑξῆς καὶ λέγων ·
ἀνῆκεν γὰρ τὸν λαὸν αὐτοῦ τὸν οἶκον τοῦ Ἰακώβ .
σπεύσατε οὖν ὑμεῖς οἱ τοῦ ἀνεθέντος οἴκου καὶ δεῦτε ἅμα ἐμοί , ἐπεὶ καὶ αὐτὸς ἐγὼ ἅμα ὑμῖν ἕτοιμος τυγχάνω τοῦ πορεύεσθαι τῷ φωτὶ κυρίου .
καλεῖ δὲ τὸν οἶκον Ἰακὼβ τὸν Ἰουδαίων λαὸν ὡς οὐκ ὄντα Ἰακὼβ οὐ δ ἄξιον χρηματίζειν τῷ τοῦ προπάτορος αὐτῶν ὀνόματι , αὐτὸ δὲ μόνον οἴκῳ ὄντι ὑποκένῳ καὶ σχολάζοντι .
διὰ τί δὲ αὐτὸν ἀνῆκεν ὥσπερ ἀπολογούμενος ὑπὲρ τοῦ θεοῦ τὰς αἰτίας τίθησιν ἐπιφέρων ·
ὅτι ἐνεπλήσθη ἡ χώρα αὐτῶν ὡς τὸ ἀπ ἀρχῆς κληδονισμῶν καὶ τὰ ἑξῆς , δι ὧν παρίστησιν , ὅτι μὴ ἀλόγως αὐτοὺς ἀνῆκεν τὸ φῶς τοῦ κυρίου τὸ ἐπιλάμψαν πᾶσιν τοῖς ἔθνεσιν 0 .
ταῦτα μὲν οὖν κατὰ τὴν τῶν Ἑβδομήκοντα ἑρμηνείαν , καθ οὓς τό 0 ·
ἀνῆκεν τὸν λαὸν αὐτοῦ καὶ τὰ ἑπόμενα συνῆπται τῷ δευτέρῳ ·
καὶ πορευθῶμεν τῷ φωτὶ κυρίου .
παραινέσας ὁ προφήτης τῷ λαῷ καὶ εἰπών 0 ·
δεῦτε καὶ πορευθῶμεν τῷ φωτὶ κυρίου μέχρι τούτου ἵσταται τὰ ἑξῆς ἐπιλεγόμενα οὐκέτι πρὸς τὸν λαὸν διεξερχόμενος , ἀλλ αὐτῷ λέγων τῷ κυρίῳ .
ἀνῆκεν γὰρ τὸν λαὸν αὐτοῦ , ὁ Ἀκύλας ὅτι εἴασας λαόν σου οἶκον Ἰακὼβ ἐξέδωκεν , ὁ δὲ Σύμμαχος 0 ·
ἀπέρριψας .
εἶθ ἑξῆς σημεῖα τοῦ ἀνεῖσθαι τὸν λαὸν παρίστησι λέγων , ὥσπερ τὸ παλαιὸν ἀλλόφυλοί τινες Ἀμορραῖοι καὶ Εὐαῖοι καὶ Ἰεβουσαῖοι τὰ πάνδεινα ἔπραττον οἰκοῦντες τὸν τόπον , καθ οὓς κληδόνων καὶ μαντειῶν καὶ πάσης εἰδωλολατρίας ἐπεπλήρωτο αὐτῶν ἡ χώρα , οὗ ἡ χώρα τοῦ οἴκου Ἰακὼβ ἀλλοφύλων οἰκητόρων πληρωθήσεται καὶ τέκνα ἀλλόφυλα γενήσεται αὐτοῖς καὶ ἐμπλησθήσεται ἡ χώρα ἡ πάλαι τοῦ θεοῦ χρηματίζουσα στρατιωτικῶν ἀνδρῶν , οὓς αἰνίττεται διὰ τοῦ πλήθους τῶν ἵππων καὶ τῶν ἁρμάτων .
ἔτι δὲ τὴν χώραν αὐτῶν πληρωθήσεσθαί φησι τῶν περὶ χρυσὸν καὶ ἄργυρον ἀσχολούμενον , ἔτι πρὸς τούτοις πλησθήσεσθαί φησι βδελυγμάτων τῶν ἔργων τῶν χειρῶν αὐτῶν ·
τίνων δὲ αὐτῶν , ἀλλ ἢ τῶν ἀλλοφύλων οἰκητόρων , οἳ καὶ προσεκύνησαν οἷς ἐποίησαν οἱ δάκτυλοι αὐτῶν 0 ;
ταῦτα πάντα σημαντικὰ τυγχάνει ἀλλοφύλων ἐθνῶν καὶ εἰδωλολατρῶν μελλόντων οἰκεῖν αὐτὴν τὴν Ἰερουσαλὴμ καὶ τὴν Ἰουδαίαν χώραν .
ἃ δὴ ἐπληροῦτο μετὰ τὴν τοῦ σωτῆρος ἡμῶν παρουσίαν , καὶ μετὰ τὸν λόγον τὸν εὐαγγελικὸν τὸν φωτίσαντα πάντα τὰ ἔθνη .
ἐπειδὴ μὴ ὑπήκουσαν τοῦ κεκληκότος αὐτοὺς προφήτου εἰρηκότος ·
δεῦτε καὶ πορευθῶμεν τῷ φωτὶ κυρίου , παραδοθέντων Ἰουδαίων τῇ Ῥωμαίων ἐξουσίᾳ , ἐφ οἷς ἀλγῶν τὴν ψυχὴν ὁ προφήτης ἀναφωνεῖ πρὸς αὐτὸν λέγων τὸν κύριον ·
ἀνῆκες τὸν λαόν σου τὸν οἶκον τοῦ Ἰακώβ .
εἶτα παρίστησι τεκμήρια , δι ὧν δείκνυται ἀνεθεὶς ὁ λαὸς καὶ ἐγκαταλειφθεὶς ὑπὸ τοῦ κυρίου ἐκτὸς τὴν χώραν αὐτῶν ἀλλογενέσιν ἔθνεσιν ἐκδεδόσθαι , ὧν τὰς ἀσεβείας καταριθμησάμενος λέγει πρὸς αὐτὸν πάλιν ἀναφωνῶν τὸν κύριον ·
καὶ μὴ ἀφῇς αὐτοῖς ·
ἀντὶ γὰρ τοῦ 0 ·
καὶ οὐ μὴ ἀνήσω αὐτούς , ὁ μὲν Ἀκύλας καὶ μὴ ἄρῃς αὐτοῖς ἡρμήνευσεν , ὁ δὲ Σύμμαχος 0 ·
καὶ μὴ ἀφῇς αὐτοῖς .
ὅπερ οὐκ ἂν ἔχοι λόγον περὶ Ἰουδαίων εἰρῆσθαι ·
οὐ γὰρ ἂν ὁ προφήτης κατηύξατο τοῦ ἰδίου λαοῦ , ἀλλὰ κατὰ τὴν ἀποδοθεῖσαν διάνοιαν .
ταῦτα περὶ τῶν εἰρημένων τῶν τὴν Ἰερουσαλὴμ πολεμησάντων καὶ πληρωσάντων στρατιωτικῆς δυνάμεως καὶ πάσης εἰδωλολατρίας ἐπήγαγεν .
ἡγοῦμαι καὶ τὰ προκείμενα πεπληρῶσθαι καθ ἕνα τε τρόπον ἐπὶ τῆς Ῥωμαίων κατὰ τοῦ Ἰουδαίων ἔθνους ἐφόδου , καθ ἣν δῃουμένης τῆς χώρας φεύγοντες ἀπὸ προσώπου τῶν πολεμίων εἰς τὰς πέτρας ἐν τοῖς σπηλαίοις ἀποκρύπτονται διὰ τὴν ἀπὸ τοῦ θεοῦ αὐτοῖς ἐπικειμένην ὀργήν .
τότε δὲ καὶ οἱ ὑπερήφανοι ἐταπεινοῦντο , ἀλλὰ καὶ οἱ ἐπὶ πλούτῳ γαυριῶντες πρότερον τότε μηθὲν ὄντες ἠλέγχοντο καταλαβούσης αὐτοὺς τῆς τοῦ κυρίου ἡμέρας , λέγω δὲ τοῦ Χριστοῦ τῆς ἐκδικήσεως , ἐν ᾧ οὐ μόνον τοὺς ὑπερηφάνους καὶ ἐπηρμένους ἄνδρας ἡ τοῦ κυρίου μετήρχετο ἡμέρα , ἀλλὰ καὶ τὰ τῆς χώρας κάλλη τῶν πολεμίων τὰ πάντα δῃούντων καὶ ἀφανιζόντων ὡς καὶ πύργους καταβαλεῖν καὶ τείχη καθαιρεῖν καὶ τὰ ὑψηλὰ πάντα συγκόπτειν .
εἰ δὲ καὶ πραγματείαις ἐχρῶντο ταῖς διὰ θαλάσσης τινὲς καὶ τούτων τὰς ναῦς ἀπελάμβανον οἱ πολέμιοι , πανταχόθεν γοῦν τότε ἐταπείνουν καὶ διήρπαζον τὸ Ἰουδαίων ἔθνος , ἐπεὶ μὴ τῷ προφήτῃ παρακαλοῦντι καὶ λέγοντι 0 ·
δεῦτε καὶ πορευθῶμεν τῷ φωτὶ κυρίου , παρέσχον ἑαυτοὺς πειθηνίους .
προλέγει δὲ ταῦτα ὁ προφήτης μαρτυρόμενος τὴν μέλλουσαν αὐτοὺς καταλήψεσθαι ὀργήν , εἰ μὴ παραδέξοιντο φῶς κυρίου .
κατὰ τὸ αὐτὸ δὲ θεσπίζει καθαίρεσιν ἔσεσθαι τῆς ἐν ἀνθρώποις εἰδωλολατρίας , μόνον δὲ παρὰ τοῖς πᾶσιν ὑψοῦσθαι τὸν κύριον παντὸς ὑψώματος ἐπαιρομένου κατὰ τῆς γνώσεως τοῦ θεοῦ ταπεινουμένου .
ἡγοῦμαι τὸν προφήτην διὰ τῶν ἔμπροσθεν ἀποδυσπετοῦντα ἐφ οἷς ἐθέσπισεν περὶ τῶν ἀλλοφύλων τῶν μελλόντων οἰκεῖν τὴν χώραν τοῦ Ἰουδαίων ἔθνους , αὐτήν τε τὴν Ἰερουσαλὴμ κατέχειν καὶ ὡς ἐν εὐχῇ δεηθέντα τοῦ θεοῦ καὶ εἰρηκότος ·
μὴ ἀνῇς αὐτοῖς , ἀκολούθως κατηξιῶσθαι τῆς τοῦ θεοῦ δικαιοκρισίας δεικνύντος αὐτῷ τοῦ κυρίου τὴν ἡμέραν τῆς ἐκδικήσεως τῆς πάντας τοὺς ἀσεβεῖς μετελευσομένης , ἣν προθεωρήσας παραινεῖ ἐντεῦθεν ἤδη φυλάττεσθαι τὴν μέλλουσαν ἐπιέναι πᾶσιν τοῖς ἀσεβέσιν ὀργήν .
διὸ ὡς πρὸς αὐτοὺς ἐκείνους τοὺς μέλλοντας οἰκήσειν τὴν χώραν ἀποτεινόμενός φησιν εἰσέρχεσθαι εἰς τὰς πέτρας καὶ κρύπτεσθαι εἰς τὴν γῆν ἀπὸ προσώπου τοῦ φόβου κυρίου καὶ ἀπὸ τῆς δόξης τῆς ἰσχύος αὐτοῦ , ὅταν ἀναστῇ θραῦσαι τὴν γῆν 0 .
οἱ γὰρ ὀφθαλμοὶ κυρίου ὑψηλοί , ὁ δὲ ἄνθρωπος ταπεινός 0 1 ·
καὶ ταπεινωθήσεται τὸ ὕψος τῶν ἀνθρώπων , καὶ ὑψωθήσεται κύριος μόνος ἐν τῇ ἡμέρᾳ ἐκείνῃ ·
ταῦτα γὰρ ἡγοῦμαι περὶ τῆς ἡμέρας τῆς κρίσεως λέγεσθαι , διὸ οὐ περὶ μόνον Ἰουδαίων ὁ λόγος τὰ παρόντα θεσπίζει , καθολικῶς δὲ περὶ πάντων τῶν τοιῶνδε ἀνθρώπων .
ἐπιλέγει δ οὖν ἑξῆς ·
ἡμέρα γὰρ κυρίου σαβαὼθ ἐπὶ πάντα ὑβριστὴν καὶ ὑπερήφανον καὶ ἐπὶ πάντα ὑψηλὸν καὶ μετέωρον , καὶ ταπεινωθήσονται 0 ·
σαφῶς γὰρ διὰ τούτων καθολικὴν εἰσάγει κατὰ πάντων τῶν ἀσεβῶν κρίσιν .
διόπερ οὔ τε ἡ Ἑβραϊκὴ ἀνάγνωσις οὔ τε οἱ λοιποὶ ἑρμηνευταὶ τὸ καὶ νῦν εἰρήκασιν , ὅπερ ἐν τῇ παρ ἡμῖν ἀναγνώσει φέρεται , καθ ἣν εἴρηται ·
καὶ νῦν εἰσέρχεσθε εἰς τὰς πέτρας καὶ κρύπτεσθε , ἐπεὶ μὴ περὶ τοῦ ἐνεστῶτος καιροῦ ταῦτα ἐθέσπισεν , περὶ δὲ τῆς καθολικῆς τοῦ θεοῦ κρίσεως 0 .
Εἶτ  ἐπειδὴ διὰ τῶν ἔμπροσθεν ἐμνημόνευσεν τῶν τὰ ἅρματα καὶ τοὺς ἵππους κεκτημένων , χρυσοῦ τε καὶ ἀργύρου πλοῦτον καὶ θησαυροὺς συνηγηοχότων , ἀκολούθως τὴν κρίσιν αἰνίττεται διὰ τροπικῆς ἀλληγορίας κέδρους Λιβάνου καὶ δένδρα βαλάνου καὶ ὄρη ὑψηλὰ καὶ βουνοὺς καὶ πύργους ὑψηλοὺς καὶ τείχη καὶ πλοῖα ὀνομάζων , ὧν ἁπάντων ἀπώλειαν ἔσεσθαι προφητεύει κατὰ τὴν προσδοκωμένην τοῦ κυρίου ἡμέραν , ὧδέ πως αἰνιξάμενος ἐπικεκαλυμμένως τοὺς κρατοῦντας τοῦ αἰῶνος τούτου καὶ τὰ ὕψη καὶ τὰ ἀξιώματα , τάς τε ἀρχὰς καὶ τὰς ἐξουσίας καὶ τοὺς ἐν τῷ βίῳ κοσμοκράτορας τοὺς τὸν θεὸν μὴ ἐπεγνωκότας ταῦτα εὐξαμένῳ τῷ προφήτῃ καὶ φήσαντι ·
μὴ ἀνῇς αὐτοῖς ἔδειξε τὸ πνεῦμα τὸ ἅγιον θεραπεῦον αὐτοῦ τῆς ψυχῆς τὴν ἐπὶ τοῖς οἰκείοις ἀλγηδόνα .
Εἶτ  ἐπειδήπερ ἐμνημόνευσεν διὰ τῶν ἔμπροσθεν , ὅπως ἐνεπλήσθη ἡ γῆ βδελυγμάτων τῶν ἔργων τῶν χειρῶν αὐτῶν , καὶ προσεκύνησαν οἷς ἐποίησαν οἱ δάκτυλοι αὐτῶν ·
καὶ ἔκυψεν ἄνθρωπος , καὶ ἐταπεινώθη ἀνήρ , ἀκολούθως διὰ τῶν μετὰ χεῖρας θεσπίζει λέγων ·
καὶ τὰ χειροποίητα κατακρύψουσιν εἰσενέγκαντες εἰς τὰ σπήλαια καὶ εἰς τὰς σχισμὰς τῶν πετρῶν καὶ εἰς τὰς τρώγλας τῆς γῆς , καὶ πάλιν ·
τῇ ἡμέρᾳ ἐκείνῃ ἐκβαλεῖ ἄνθρωπος τὰ βδελύγματα αὐτοῦ τὰ ἀργυρᾶ καὶ τὰ χρυσᾶ , ἃ ἐποίησεν προσκυνεῖν αὐτοῖς ·
τηνικαῦτα γὰρ ἐπιστάσης τῆς τοῦ θεοῦ ἡμέρας τὰς δόξας αὐτῶν , ἃς εἶχον πρότερον ἐν τῇ ψυχῇ αὐτῶν περὶ τῆς πολυθέου πλάνης , κατακρύψουσιν ἐν ταῖς διερρωγυίαις αὐτῶν διανοίαις , ἀλλὰ καὶ ἐκβαλοῦσιν καὶ ἀπορρίψουσιν τοῦ ἑαυτῶν λογισμοῦ πᾶσαν τὴν ψευδῆ περὶ τῶν εἰδώλων ἑαυτῶν ὑπόληψιν .
καὶ τοῦτο πράξουσιν ἀπὸ προσώπου τοῦ φόβου κυρίου , πλὴν ἀλλὰ καὶ ἐπὶ τῆς πρώτης τοῦ σωτῆρος ἡμῶν παρουσίας ἐκ μέρους ταῦτα συντελεῖσθαι ἤρξατο μετὰ τὸν κηρυχθέντα πᾶσι τοῖς ἔθνεσιν εὐαγγελικὸν λόγον .
ἤδη γοῦν καθ  ἡμᾶς ἐλήλεκται τῶν πάλαι νομιζομένων τοῖς ἔθνεσι θεῶν ἡ πλάνη τῷ μὴ καὶ ἑαυτοῖς δύνασθαι ἐπικουρεῖν .
διὸ πᾶς μὲν ἄνθρωπος εἰδωλολάτρης τεταπείνωται , μόνος δὲ ὁ τῶν ὅλων ὕψωται κύριος , οἱ δὲ τὸ πρὶν ἐπὶ τοῖς εἰδώλοις ὡς ἐπὶ θεοῖς μέγα φρονοῦντες ἐλεγχθείσης αὐτῶν τῆς πλάνης καὶ τῆς πολυτελοῦς ὕλης τῶν παρ αὐτοῖς ξοάνων ἀφαιρουμένης τὰ ἄψυχα ξόανα κατὰ τὴν προφητείαν κατακρύπτον ὑπὸ σπήλαια διὰ τὸ τῆς ὕλης πολυτελὲς ὡς ἂν μὴ ληφθείη ὑπὸ τῶν βασιλικῶν ἀνδρῶν 0 .
καὶ ἐκ τούτων δὲ ἀναμφιλέκτως οἶμαι συνίστασθαι τὸ μετὰ τὴν σωτήριον παρουσίαν ταῦτα τέλους τετυχηκέναι .
εἰδωλολατρούσης τῆς Ἰερουσαλὴμ μᾶλλον δὲ ἁπάσης πεπλανημένης τῆς Ἰουδαίας κατηχεῖτο τρόπον τινὰ τῆς Ἰουδαίας ὁ Βαβυλωνίων πόλεμος , οἳ πᾶσαν καταδῃώσαντες ἀπεκτείνασι μὲν τοὺς κατειλημμένους , γύναιά τε καὶ παῖδας ἀπεκόμισαν εἰς τὴν ἑαυτῶν γῆν .
πλὴν τῆς ἐφόδου προαπηγγελμένης καὶ μελλούσης ἔσεσθαι , τοσοῦτον τοῖς Ἰουδαίοις γέγονε δεῖμα καὶ ἀγωνίας εἰς τοῦτο πεπτώκασιν , ὡς ἐν σπηλαίοις καὶ ταῖς τῶν ὀρῶν ῥωγμαῖς κατακρύπτεσθαι καὶ τόπους ἀβάτους καταλαμβάνειν ἁπάσης αὐτῶν ἀτονούσης χειρὸς τὴν τῶν ἐπιόντων ἀντίστασιν .
παύσασθε ὑμῖν ἀπὸ τοῦ ἀνθρώπου , ᾧ ἡ ἀναπνοὴ ἐν μυκτῆρι αὐτοῦ 0 ·
ὅτι ἐν τίνι ἐλογίσθη αὐτός 0 ;
κατὰ προσθήκην φέρεται .
ἔοικεν δὲ παραινεῖν ὁ λόγος μὴ προσέχειν ἐκείνοις μη δὲ εἰς ἀνθρώπους ἐλπίζειν θνητοὺς τὴν πᾶσαν ζωὴν ἐν τοῖς μυκτῆρσιν κεκτημένους .
τὰ μὲν προλεχθέντα περὶ τῆς ἡμέρας τῆς ἐκδικήσεως εἴρηται , τὰ δὲ προκείμενα ἐξ ἑτέρας ἀρχῆς περιαίρεσιν ἀπειλεῖ τῶν ἐν τῷ προτέρῳ λαῷ τοῦ θεοῦ χαρισμάτων , ἅ φησιν ἀρθήσεσθαι ἀπ αὐτῶν , οὔ τε διὰ εἰδωλολατρίας οὔ τε διά τινας ἑτέρας πράξεις , διὰ δὲ μίαν βουλὴν ἄθεον ἀληθῶς καὶ ἀσεβῆ καὶ πονηρὰν τὴν κατὰ τοῦ κυρίου .
θέα γοῦν ὅπως μετὰ πάσας τὰς κατ αὐτῶν ἀπειλὰς ἐπάγει λέγων ·
τὴν δὲ ἁμαρτίαν αὐτῶν ὡς Σοδόμων ἀνήγγειλαν καὶ ἐνεφάνισαν 0 .
οὐαὶ τῇ ψυχῇ αὐτῶν , ὅτι βεβούλευνται βουλὴν πονηρὰν καθ ἑαυτῶν εἰπόντες ·
τὸ γὰρ αἴτιον τῶν ἀπειλουμένων ἁπάντων τοῦτο ἦν .
διὸ ἀφελεῖ φησι κύριος ἀπὸ Ἰερουσαλὴμ καὶ ἀπὸ τῆς Ἰουδαίας ἰσχύοντα καὶ ἰσχύουσαν , ἢ κατὰ τὸν Ἀκύλαν ἔρεισμα καὶ ἐρεισμόν , ἢ κατὰ τὸν Σύμμαχον ·
στήριγμα καὶ στηριγμόν .
ὅπερ νοήσεις τὸν ἀποστολικὸν λόγον , ὃς τοὺς βίῳ τῷ κατὰ θεὸν ἐμπρέποντας στύλους καὶ ἑδραίωμα ὠνόμασε ·
πάντως γάρ που καὶ παρὰ τῷ προτέρῳ λαῷ ἦσάν τινες ὥσπερ ἑδραιώματα καὶ στηρίγματα τοῦ παντὸς αὐτῶν ἔθνους , οὓς ἀρθήσεσθαι ἀπ αὐτῶν ὁ λόγος ἀπειλεῖ , ἔπειτα οὐκ ἄρτον οὐ δὲ ὕδωρ , ἀλλὰ ἰσχὺν ἄρτου καὶ ἰσχὺν ὕδατος 0 .
καὶ τοῦτο δὲ νοήσεις ἀπὸ ἑτέρου προφήτου φήσαντος ·
ἰδοὺ ἡμέραι ἔρχονται , λέγει κύριος , καὶ ἀποστελῶ λιμὸν ἐπὶ τὴν γῆν , οὐ λιμὸν ἄρτου οὐ δὲ δίψαν ὕδατος , ἀλλὰ λιμὸν τοῦ ἀκοῦσαι λόγον κυρίου .
ἔστιν οὖν ψυχῆς ἄρτος θρεπτικός τις λόγος καὶ ποτὸν ὡσαύτως λογικόν , ὧν εἰ καὶ νομίζουσιν Ἰουδαῖοι μετειληφέναι ἐν τῷ τὰς θείας μετέρχεσθαι γραφὰς καὶ περὶ τὰς ἐκμαθήσεις καὶ ἐπαγγελίας αὐτῶν φιλοκαλεῖν , ἀλλά γε τὴν ἰσχὺν τῶν θρεπτικῶν λόγων καὶ τὸ θρεπτικὸν τῆς ζωοποιοῦ πηγῆς οὐκ ἂν εὕροις παρ αὐτοῖς .
καὶ γίγαντα δὲ καὶ ἰσχύοντα καὶ ἄνθρωπον στοχαστὴν ἀφαιρεθήσεσθαι αὐτῶν ἀπειλεῖ ·
γίγαντα οὔ τε ἡ Ἑβραϊκὴ φωνὴ οὔ τε οἱ λοιποὶ ἑρμηνευταὶ ὠνόμασαν .
ἀντὶ δὲ τούτου ὁ μὲν Ἀκύλας δυνατόν , ὁ δὲ Σύμμαχος ἀνδρεῖον , ὁ δὲ Θεοδοτίων δυνάστην ἐκδέδωκαν 0 1 .
καὶ δυνάστην οὖν καὶ δυνατὸν καὶ ἔτι πρὸς τούτοις καὶ ἄνδρα πολεμιστὴν καὶ δικαστήν , ἀνθ  οὗ οἱ λοιποὶ πεποιήκασι κριτήν , καὶ ἐπὶ πᾶσιν προφήτην καὶ στοχαστὴν περιαιρεθήσεσθαι ἀπειλεῖ .
καὶ ἐκ τούτων δὲ οἶμαι ἀναμφιλέκτως συνίστασθαι τὸ μετὰ τὴν σωτήριον παρουσίαν ταῦτα τέλους τετυχηκέναι ·
εἰ γοῦν τις θελήσειεν βιασάμενος κατὰ τοὺς χρόνους Ἠσαΐου τοῦ προφήτου ἢ κατὰ τοὺς τῆς Βαβυλωνίων πολιορκίας ταῦτα φάναι γεγονέναι , ψευδῆ δοξάζων ἐλεγχθήσεται ·
συνῆσαν γὰρ αὐτοῖς τότε πλεῖστοι προφῆται ἐν αὐτῇ τῇ Ἰερουσαλὴμ πρὸ τῆς πολιορκίας καὶ κατὰ τὴν πολιορκίαν , ἐπ αὐτῆς τε τῆς Βαβυλωνίας καὶ μετὰ τὴν ἐνθένδε ἐπάνοδον ἦσαν δὲ καὶ δικασταὶ παρ αὐτοῖς οἱ κρίνοντες τὸν λαόν .
ἐν αὐτῇ γοῦν τῇ Βαβυλῶνι Δανιὴλ ἔκρινεν τοὺς πρεσβυτέρους , καὶ μετὰ τὴν ἐπάνοδον Ἰησοῦς ὁ τοῦ Ἰωσεδὲκ καὶ Ζοροβάβελ ὁ τοῦ Σαλαθιὴλ καὶ καθηγήσαντο τοῦ λαοῦ καὶ ἔτι τοῖς χρόνοις μεταγενέστεροι Ἔσδρας καὶ Νεεμίας καὶ πρεσβύτεροι δὲ συνέσει καὶ σοφίᾳ τετιμημένοι ἐκόσμουν τὸ ἔθνος αὐτῶν .
τότε εὑρήσεις καὶ πολεμιστὰς διαφανεῖς παρ αὐτοῖς γενομένους κατὰ τοὺς χρόνους τῶν Μακκαβαίων , ἐν οἷς πάντως ἦσαν καὶ πεντηκόνταρχοι ἐν τῇ στρατιωτικῇ τάξει .
εἰκός τε δὲ καὶ θαυμαστοὺς συμβούλους παρ αὐτοῖς γεγονέναι σοφούς τε λόγων καὶ ἀρχιτέκτονας 0 .
ἦσαν δὲ καὶ συνετοὶ ἀκροαταὶ παρ αὐτοῖς , οἳ τοὺς τῶν προφητῶν λόγους ἐνέκρινον , τοὺς τῶν ψευδοπροφητῶν ἀποδοκιμάζοντες καὶ τοῦτο πράττοντες πνεύματι κριτικῷ .
τὸ μὲν οὖν παλαιὸν ταῦτα πάντα παρὰ τῷ Ἰουδαίων ἔθνει ἤκμαζεν , ἀθρόως δὲ ἐξέλιπε καὶ ἀφῃρέθη κατὰ τὴν προφητείαν ἀπὸ τῆς Ἰερουσαλὴμ καὶ ἀπὸ τῆς Ἰουδαίας , ὁμοῦ τὰ πάντα οὐκ ἄλλοτε ἢ κατὰ τὴν τοῦ σωτῆρος ἡμῶν ἐπιβουλὴν αὐτῶν 0 .
ἐκπεσόντες δὲ τῶν προλεχθέντων πάντων οἱ ὑπὸ τῆς προφητείας κατηγορούμενοι ἐμπαίκταις κυρίοις καὶ νεανίσκοις ἄρχουσι παρεδόθησαν .
τὸ δ αἴτιον τούτων ἁπάντων ὁ λόγος διδάξει αὖθις οὐκ εἰδωλολατρίαν αὐτῶν κατηγόρων , ἀλλὰ ὅτι ἐβουλεύσαντο βουλὴν πονηρὰν καθ ἑαυτῶν εἰπόντες Δήσομεν τὸν δίκαιον , ὅτι δύσχρηστος ἡμῖν ἐστιν , καὶ ὅτι αἱ γλῶσσαι αὐτῶν μετὰ ἀνομίας τὰ πρὸς κύριον ἠπείθουν , ἀνθ οὗ ὁ Σύμμαχος 0 ·
αἱ γλῶσσαι αὐτῶν καὶ τὰ ἐπιτηδεύματα αὐτῶν πρὸς κύριον πρὸς τὸ παραπικραίνειν , ὁ δὲ Ἀκύλας 0 ·
ὅτι γλῶσσα αὐτῶν καὶ ἐπιτηδεύματα αὐτῶν πρὸς κύριον προσερίζοντες , ὁρᾷς τὸ αἴτιον διὸ ἀφῃρέθη αὐτῶν τὰ προλεχθέντα 0 .
καὶ γὰρ τὰς ἑαυτῶν ἠκόνησαν γλώττας κατὰ τοῦ κυρίου , ὁπηνίκα τὰς ἀσεβεῖς ἠφίεσαν φωνὰς λέγοντες ·
αἶρε αἶρε αὐτόν , τὸ αἷμα αὐτοῦ ἐφ ἡμᾶς καὶ ἐπὶ τὰ τέκνα ἡμῶν ·
τότε γὰρ ἀληθῶς ἡ γλῶσσα αὐτῶν καὶ τὰ ἐπιτηδεύματα κατὰ τοῦ κυρίου γέγονεν εἰς τὸ παραπικράναι αὐτόν .
διὸ ἑξῆς διασαφῶν τὴν διάνοιαν ἐπιλέγει ·
οὐαὶ τῇ ψυχῇ αὐτῶν , ὅτι βεβούλευνται βουλὴν πονηρὰν καθ ἑαυτῶν εἰπόντες Δήσομεν τὸν δίκαιον , ὅτι δύσχρηστος ἡμῖν ἐστι .
καὶ τοῦτ ἦν ἄρα τὸ αἴτιον τοῦ περιαιρεῖσθαι τὰ πάλαι διαλάμποντα τοῦ θεοῦ χαρίσματα .
τίς δὲ ὁρῶν τοὺς παρὰ Ἰουδαίοις ὀνομαζομένους πατριάρχας , νεανίσκους ἀληθῶς , οὐ τὴν τοῦ σώματος ἡλικίαν μόνον , ἀλλὰ καὶ τὰς ψυχὰς ἀτελεῖς καὶ ἐνδεεῖς φρενῶν , τούς τε λοιποὺς αὐτῶν διδασκάλους οὐκ ἂν εἴποι ἐμπαίκτας εἶναι , καὶ οὓς ἡ προφητεία ἐδήλου ;
ἀλλὰ καὶ ὁ λαὸς συμπέπτωκεν , ἄνθρωπος πρὸς ἄνθρωπον καὶ ἄνθρωπος πρὸς τὸν πλησίον αὐτοῦ 0 ·
προσκόψει δὲ τὸ παιδίον πρὸς τὸν πρεσβύτερον καὶ ὁ ἄτιμος πρὸς τὸν ἔντιμον 0 .
μηδεμιᾶς τάξεως οὔσης μη δὲ λόγου θεοῦ ἐν αὐτοῖς πολιτευομένου εἰς τοσαύτην δὲ πενίαν καὶ φρενῶν ἔνδειαν ἐλάσειν αὐτούς φησιν , ὡς μη δὲ ἱματίου μη δὲ ἄρτου εὐπορεῖν ·
ἱματίου μὲν εὐσχήμονος καὶ κοσμίου λόγου τοῦ καλύπτοντος αὐτῶν τῆς ψυχῆς τὴν ἀσχημοσύνην , ἄρτου δὲ τοῦ τῆς διανοίας θρεπτικοῦ λόγου 0 1 .
ἐπιλήψεται ἄνθρωπος τοῦ ἀδελφοῦ αὐτοῦ ἢ τοῦ οἰκείου τοῦ πατρὸς λέγων Ἱμάτιον ἔχεις , ἀρχηγὸς ἡμῶν γενοῦ , καὶ τὸ βρῶμα τὸ ἐμὸν ὑπὸ σὲ ἔστω .
καὶ ἀποκριθεὶς ἐρεῖ ἐν τῇ ἡμέρᾳ ἐκείνῃ Οὐκ ἔσομαί σου ἀρχηγός ·
οὐ γὰρ ἔστιν ἐν τῷ οἴκῳ μου ἄρτος οὐ δὲ ἱμάτιον .
εἶτα τὴν ἐρημίαν τῆς χώρας καὶ τὴν παντελῆ τῆς Ἰερουσαλὴμ ἀπόπτωσιν σημαίνει ἐπιφέρων ἑξῆς ·
ἀνεῖται Ἰερουσαλήμ , καὶ ἡ Ἰουδαία συμπέπτωκεν .
ἡ δ αἰτία προλέλεκται ·
διὰ γὰρ τὰς γλώσσας αὐτῶν , δι ὧν παρεπίκραναν τὸν θεὸν καὶ ὅτι ἐβουλεύσαντο βουλὴν πονηρὰν τὴν κατὰ τῆς ἑαυτῶν ψυχῆς , μᾶλλον ἢ κατὰ τοῦ βουλευσαμένου γενομένην ταῦτα πεπόνθασιν 0 .
διὸ τὰ γενήματα τῶν ἔργων αὐτῶν φάγονται καὶ οὐαὶ γέγονεν τῷ ἀνόμῳ λαῷ , ἐπειδὴ κατὰ τὰ ἔργα τῶν χειρῶν αὐτοῦ πονηρὰ ὄντα συμβήσεται αὐτῷ ·
ὁποῖα γάρ τις ἂν σπείρῃ , τοιαῦτα καὶ θερίσει .
Οἱ πράκτορες ὑμῶν καλαμῶνται ὑμᾶς .
τῶν κατά τι πλημμελούντων οἱ μὲν πταίουσιν ἐν γνώσει νικώμενοι ὑπὸ τῆς κακίας , κεντούμενοι δὲ καὶ τιτρωσκόμενοι τὸ συνειδὸς ἐφ οἷς πράττουσιν , οἱ δ ἐν ἀγνοίᾳ τυγχάνοντες τρόπον βοσκημάτων φέρονται .
τρίτοι δέ εἰσιν τῶν προλεχθέντων χείρους , οἱ πρὸς τῇ ἑαυτῶν ἀπωλείᾳ καὶ ἑτέρους διὰ ἀπάτης τοῖς ὁμοίοις ὑποβάλλοντες ἀτοπήμασιν .
ὁ τοίνυν τοῦ θεοῦ λόγος πολλοὺς ὁρῶν παρὰ Ἰουδαίοις κατὰ πλάνην πταίοντας ἀφορίζει μὲν τῶν ἔμπροσθεν κατηγορηθέντων , παρακελεύεται δ αὐτοῖς διὰ τῶν προκειμένων , οἷα Χριστὸς καὶ φιλάνθρωπος καὶ λαὸν αὐτοῦ ὀνομάζει προτρεπτικῶς ἰδιοποιούμενος καὶ ἕλκων ἐπὶ τὴν ἑαυτοῦ γνῶσιν 0 .
πᾶς τοίνυν ἄνθρωπος αὐτοῦ τυγχάνει κ ἂν ἁμαρτάνῃ ·
ἐπάγεται τοίνυν πρὸς ἑαυτὸν συγγνώμην νέμων τοῖς κατὰ ἄγνοιαν πλημμελοῦσιν , διό φησι ·
λαός μου .
εἶτ ἐλέγχει τοὺς αἰτίους αὐτοῖς γινομένους τῆς εἰς αὐτὸν ἀπιστίας , οὓς διὰ τῶν ἔμπροσθεν ἐμπαίκτας ὠνόμασεν .
λαός μου , οἱ πράκτορες ὑμῶν καλαμῶνται ὑμᾶς ·
βουλόμενοι γὰρ τὰ παρὰ τοῦ θεοῦ κέρδη συνάγειν οἱ ἄρχοντες τοῦ Ἰουδαίων ἔθνους δι ἀπαρχῶν καὶ δεκατῶν καὶ τῶν ἄλλων αὐτοῖς ὡς ἄρχουσι καὶ διδασκάλοις προσφερομένων , οὐκ ἐπέτρεπον τὴν εἰς τὸν Χριστὸν γνῶσιν αὐτοὺς ἀναλαβεῖν .
ὃ δὴ παρίστησιν λέγων ·
οἱ πράκτορες ὑμῶν καλαμῶνται ὑμᾶς , καὶ οἱ ἀπαιτοῦντες κυριεύσουσιν ὑμῶν .
τίνα δὲ ἀπαιτοῦντες ἢ τὰ προλεχθέντα κέρδη , ὧν ἕνεκα οὐ δὲ τοὺς ἁμαρτάνοντας ἤλεγχον , πάντας δὲ πρὸς κολακείαν ὁμιλοῦντες ἐμακάριζον αὐτούς 0 ;
διὸ καὶ τούτους ἀπελέγχει φάσκων ·
λαός μου , οἱ μακαρίζοντες ὑμᾶς πλανῶσιν ὑμᾶς καὶ τὴν τρίβον τῶν ποδῶν ὑμῶν ταράσσουσιν ·